Worapoj Petchkoom

Worapoj Petchkoom (; s. 18. toukokuuta 1981) on thaimaalainen nyrkkeilijä. Hän osallistui vuoden 2004 kesäolympialaisiin Ateenassa ja sai miesten kääpiösarjassa (54 kg) hopeamitalin. Hän osallistui myös vuoden 2008 kesäolympialaisiin Pekingissä, mutta ei päässyt mitaleille.

Petchkoom esiintyi heinäkuussa 2009 homolehti Stagen kannessa. Thaimaan amatöörinyrkkeilyliitto (ABAT) langetti hänelle tästä syystä kolmekuukautisen kilpailukiellon, joka esti häntä nyrkkeilemästä vuoden 2009 Kaakkois-Aasian kisoissa Laosissa. Petchkoom piti kuvia ennemmin urheilullisina kuin rivoina.

Lähteet 

Thaimaalaiset nyrkkeilijät
Thaimaalaiset olympiamitalistit
Vuonna 1981 syntyneet
Elävät henkilöt